Un sucevean a primit ordin de protecție provizoriu, după ce soția l-a bătut. Femeia a fost la un pas să-l omoare.
Ordinul de protecție provizoriu e urgent, când viața victimei e în pericol. Ordinul de protecție normal se emite în 3 zile, când riscurile nu sunt mari. În 2020 au fost emise peste 7000 de ordine de protecție provizorii.
Un sucevean de 48 de ani a cerut poliției să-l scoată din mâinile soției agresive. Cazul e atât de grav încât polițiștii au emis imediat un ordin de restricție.Bărbatul a mai cerut ajutor la 112, anul trecut, însă acum soția a fost un pas să-l ucidă. Salvat în ultima clipă, soțul a reușit obțină și un ordin de protecție provizoriu, diferit de un ordin de protecție normal, care de obicei se emite în 3 zile, când victima nu e supusă unui risc prea mare. Cel provizoriu vine imediat, când viața victimei este în pericol, ca în cazul de față, și e precedat de un ordin de restricție urgent.Anul trecut cazurile de violență în familie au explodat. Poliția Română a raportat peste 7000 de ordine de protecție provizorii emise în toată țara, în perioada ianuarie-octombrie 2020. Au fost cu 8,2% mai multe decât în perioada similară din anul 2019. Cele mai multe ordine au fost emise la solicitarea victimelor.